Свободна практика

„Remote“ – онлайн събитие от Career Show
2022-07-21
Харесва ти да работиш дистанционно и ако имаш избор, не би се върнал в офиса отново. Цениш високо свободата, която имаш през последните две години и винаги, щом имаш възможност, се отправяш на различни пътешествия. Успяваш ли обаче ефективно съчетаваш работата и удоволствието? Включи се в събитието, за да получиш няколко допълнителни съвета за работа от всяка точка на света. Темата е „Remote“, разгледай програмата и си избери още един или няколко панела, в които да участваш.
Сред предстоящите лекции са:

Интервю и работа по време на пандемия – разбираш как се провежда онлайн събеседване и каква е разликата му с това на живо.
8h office work = 8h remote work? – научаващ как да използваш времето си ефективно, независимо къде работиш.
Всеки има право на своето слабоумие – лекторът ти споделя ефективни начини за справяне с липсата на концентрация, затруднено запаметяване на информация и други сходни проблеми.

Следи страницата на събитието, за да разбереш темите на всички предстоящи панели.
За кого е подходящо

За хора, които имат въпроси и неясноти относно дистанционната работа.

Участието е без такса, с предварителна регистрация.

Система за продуктивност - що е то и защо ти е?
2022-09-09 00:00 (Europe/Helsinki)
Струва ли ти се понякога, че работиш все повече, а работата не намалява? Мечтаеш си за почивка, но все не стигаш до нея, защото работните задачи край нямат?
Или имаш чувството, че работата не е чак толкова много и можеш да се справиш с нея, само да успееш да се организираш по-добре, да подредиш задачите и да спреш да се разсейваш?
Тези два проблема изглеждат различни, но има решение, което може да ти помогне да се справиш и с двата.

Решения и навици
Ако си като повечето фрийлансъри, най-вероятно работният ти ден протича по следния начин. Събуждаш се сутрин, вършиш неща като къпане, миене на зъби и подготовка за деня на теб, семейството и домашните любимци. Избираш какво ще хапнеш за закуска (или дали ще я пропуснеш), обличаш нещо или решаваш, че днес ще работиш по пижама – все пак тази възможност е едно от предимствата на фрийлансърския живот и е редно да се възползваш от нея поне от време на време.
Стигаш и до работното кътче. преглеждаш задачите за деня. Мислиш кое откъде да подхванеш, с кое да започнеш и кое може да почака за по-късно. Дали да захванеш онази трудна задача, докато главата ти е още свежа, или да напреднеш малко по другата, която е по-спешна? А може би да изпратиш най-сетне оферта на онзи клиент, който ти пусна запитване за цена и срок миналата седмица, за да не го изпуснеш?
След известно чудене избираш задачата и започваш работа… Изведнъж усещаш, че времето за обяд отдавна е минало, стомахът ти стърже от глад, а за същия ден те чакат още поне три проекта, които, както е тръгнало, май пак ще останат за утре.
Да спрем за малко и да помислим върху две неща:

Кои дейности от описаните дотук ти се струват най-лесни и кои най-много натежават?
Защо мислиш, че е така?

В описания типичен работен ден ти вършиш част от действията по навик, но за повечето се налага да вземеш решение: дали да ги направиш изобщо и ако да, какво да бъде следващото действие, което да предприемеш. По време на един типичен ден всеки от нас взима десетки малки решения: кое кога да свърши, как да отговори на някой e-mail, какво и кога да яде. Разбира се, тези решения не са така големи и съдбоносни като избора къде да живееш или каква професия да упражняваш, но представляват умствен труд, който неусетно ни изморява, добавя стрес и ни пречи да проявим воля и да бъдем дисциплинирани, когато се налага. Когато това се случи 10-20 пъти за един ден и този ден се повтаря постоянно, не е трудно да стигнем до усещането, че сме претоварени или че не можем да се организираме добре. А след като така или иначе сме изнервени и нямаме време, защо не се разсеем, като влезем във Facebook “само за малко”?
От друга страна, как се справяш с рутинните неща като миенето на зъбите? Едва ли са ти особено трудни, защото ги правиш по навик, без да се замислиш. Те не внасят допълнително напрежение в деня, а в някои случаи дори могат да те разтоварят, защото позволяват на мозъка ти да си почине от постоянните размишления и вземането на решения.
За щастие, има начин да превърнеш поне част от решенията, които взимаш всеки ден, в автоматизирани навици, за да освободиш умствени ресурси за истинската си работа.

Системата за продуктивност
Целта ни в следващите стъпки ще бъде да изградим заедно твоята ежедневна работна рутина – еднократно. По време на този процес ще вземеш важните решения за работата, целите и приоритетите си веднъж, на спокойствие, а след това просто ще следваш системата всеки ден. Това ще ти спести както стрес от ежедневното решаване на сходни дилеми, така и време, защото веднага ще захващаш задачите си за деня, вместо да отделяш време за мислене върху тях всеки ден.
Да започваме!
1. Замисли се върху основните си цели и приоритети в работата. Защо правиш това, което правиш? Кои са принципите, които винаги следваш в работата си? Как определяш кой клиент или проект е с приоритет пред друг? Направи го максимално честно. Всичко, което напишеш в тази точка, ще бъде твоята „пътна карта“, по която подреждаш и оценяваш задачите. Когато стане напечено и няколко проекта се борят за вниманието ти, тя ще ти служи като ориентир, за да прецениш как да постъпиш. Ще я ползваш и за основа на системата, по която ще подредиш работното си ежедневие в следващите стъпки.
Пример: в моята „пътна карта“ има неща като „Всичко, което правя, си струва или да се направи качествено и с максимално старание, или да не се прави изобщо“, както и основни критерии, по които избирам кой проект е едновременно удовлетворяващ за мен и ми носи достатъчно средства.
2. Направи списък на задачите, които обикновено изпълняваш в типичната за теб работна седмица. Постарай се да включиш всичко, което правиш, включително и дребни неща като кратки телефонни разговори или почистване и подреждане на работните файлове, както и да разбиеш задачите на възможно най-малки детайли.
3. Разгледай списъка и помисли: има ли общи категории, в които можеш да разпределиш задачите? Например ако пишеш полезни статии в блога си, които те представят като добър професионалист в твоята област, поддържаш профил в някоя от популярните платформи за фрийлансъри и участваш във Facebook групи за хора на свободна практика, всички задачи, свързани с присъствието ти в тези онлайн платформи, могат да се групират под наименованието „Привличане на нови клиенти“.
Друг поглед към групирането може да бъде свързан с мястото, на което извършваш задачите, например ако си фотограф, който прави фотосесии на място при клиента, на открито и в собствено студио. Могат да бъдат свързани и с твоите цели и приоритети от първата точка,.
Например ако си начинаещ и целта ти е максимално бързо да привлечеш определен брой редовни клиенти или да постигнеш определено ниво на (относително) регулярен месечен доход, задачите, които са пряко свързани с постигането на тази цел, могат да влязат в обща категория, а тези, които не са пряко свързани с нея, но все пак се налага да вършиш (например административни и счетоводни задачи) – в друга.
Важното е групирането да има смисъл за теб и в края на упражнението да имаш не по-малко от 2 и не повече от 5 групи, в които да влизат всички неща, които вършиш като част от работата си.
4. Използвай законите на Паркинсон в своя полза. Има едно интересно явление, част от т.нар. закони на Паркинсон, което гласи: „Работата се разраства до запълване на наличното време“. То важи и наобратно, тоест доста често успяваме да свършим дадена работа за по-кратко време, отколкото сме мислили за възможно. (Сети ли се за студентските години и трескавото учене в нощта преди изпит? 🙂 ) В тази точка ще се опитаме да се справим с него.
Време е да отвориш календара, в който вписваш ангажиментите си за деня. Ако нямаш такъв, създай си – най-лесно става онлайн с Google календар.
5. Отбележи началото и края на работния си ден в календара. (Ако досега работният ти ден не е имал начало и край, сега е моментът да ги поставиш – задай часовете, в които ти се иска и ти се струва реалистично да започваш и да приключваш работата за деня.) Отбележи и между 30 и 60 минути почивка за обяд в средата на деня, както и няколко почивки, по 10-15 минути всяка, през които ще се откъсваш за малко от работата, за да презаредиш.
В идеалния случай би трябвало да имаш по една такава почивка на всеки час, но като за начало можеш да си заложиш само една или две и с времето да ги увеличаваш. Отбележи и други ангажименти, които отнемат от времето ти през работния ден и няма как да избегнеш. Например такива, които са свързани с гледане на дете, грижа за домашен любимец или други неща, които не са работни задачи, но се налага да ги вмъкнеш някъде, независимо от това колко работа имаш.
6. Раздели оставащото време от работния ден на броя категории, които описа в точка 3. Базовото правило е да разделиш времето на толкова равни части, колкото са категориите и да зададеш брой часове на всяка категория. Това са часовете на ден, по които ще работиш по задачи, които попадат в съответната категория. Ако обаче има категория, която е нормално да отнема повече или по-малко време заради естеството на задачите в нея, съобрази се с това и ѝ дай времето, което е нужно за нея.
7. Прегледай отново „пътната карта“ от точка 1 и подготвените блокове от време със заложен брой часове за всяка категория задачи, които имаш готови от предишната точка. Коя категория ти се струва най-важна за постигане на твоите цели? Коя отговаря най-добре на приоритетите ти и смяташ, че е най-добре да бъде на първо място? Постави времевия блок, заделен за работа по нея, на първо място. Ако нямаш достатъчно време за непрекъснат блок, раздели го на части.
Например имаш блок, според който трябва да отделиш 2 часа за търсене на нови клиенти, но един час след началото на работния ден излизаш, за да заведеш детето на детска градина. В такъв случай раздели времевия блок за нови клиенти на два блока от по час и заложи единия преди излизането за детска градина, а с другия ще продължиш, когато се прибереш вкъщи.
След първия по важност блок подреди втория в оставащото време по аналогичен начин. Ако имаш и още категории, съответно блокове, продължи с тях, докато запълниш календара за деня. В края на тази точка ще имаш календара на твоя идеален работен ден.
8. Оттук нататък действай по следния начин: всеки ден започвай работния си ден с преглед на календара, който си съставил. В началото на първия блок си настрой аларма, която да те подсети, когато блокът свърши, за да не се разсейваш с гледане на часовника. След това започни да работиш само по задачи от категорията, свързана с този времеви блок. Ако той е посветен на търсенето на нови клиенти, прави само това, докато времето ти свърши. Ако е за работа по проект Х, започни да работиш максимално съсредоточено и фокусирано по този проект. Ако ти се прииска да спреш за малко, за да си провериш пощата или да видиш какво става във Facebook, изчакай до края на блока. Тогава можеш да си дадеш малка почивка, преди да продължиш със следващия. Ако ти дойде идея или се сетиш за спешна задача, която не е свързана с работата от текущия блок, запиши я на лист хартия и го остави на видно място, за да го погледнеш веднага, след като текущият времеви блок свърши. Ако телефонът ти звънне или някой те прекъсне, веднага след това се върни към задачите от текущия блок от време.
Не позволявай на никого и на нищо да те накара да спреш работа по задачите от него, докато времето му не изтече.
Когато чуеш алармата за край на първия времеви блок, спри работата по него, независимо колко много ти се иска да продължиш. Мъдрият български народ е казал, че „работата не е заек и няма да избяга“ – ще я довършиш утре. Нали и утре имаш същото време за работа по този тип задачи? Запиши си докъде си стигнал, ако се налага и продължавай със следващото нещо в календара.
Когато стигнеш до втория блок, работи и по него по описания по-горе начин и продължи да следваш календара до края на работния ден.
Препоръчвам ти веднъж седмично да отделяш по малко време, за да настроиш системата: да разместиш нещо в календара, да нагласиш времевите блокове или „пътната карта“. Така постепенно ще си създадеш система, с която постигаш максимални резултати с минимален стрес.

Какво да правя при плаващи ангажименти
За финал ще ти дам насоки какво да правиш, ако си в едната от две често срещани ситуации: ангажиментите ти са плаващи и не могат да бъдат фиксирани в определени часове всеки ден или в момента си в ситуация с много малко свободно време, което не може да се планира добре. Например гледаш бебе и се стараеш да свършиш максимално количество работа, докато то спи или е навън с друг член на семейството. (И за съжаление, въпреки всичките ти усилия да го научиш, бебето продължава упорито да не спазва заложените в календара часове за сън и бодърстване.) Този подход можеш да ползваш и временно, ако по принцип си подреден човек и лесно следваш принципите по-горе, но разболяване или друг проблем неочаквано разместят графика ти.
В този случай точки 1 и 2 са особено важни за теб, като при определянето на категориите задачи те съветвам да се спреш основно на две: „От първостепенна важност“ и „Всичко останало“ (което можеш да разделиш на допълнителни подкатегории). Постарай се да не включваш всяка втора задача в категорията „От първостепенна важност“ – запази я за наистина най-важните неща.
В ситуация, в която времето ти не е предвидимо, няма особен смисъл да планираш по календар, но по възможност запази принципа за начало и край на работния ден, за да не отнемаш от съня си – в периоди на стрес и хаос той е жизненоважен за теб. Може да ти се струва, че се налага да откраднеш поне малко от него, за да си свършиш работата, но тъкмо в този период той е най-важен, за да работиш максимално концентрирано в часовете, когато можеш да го правиш. Ако погледнеш назад след време и си направиш анализ, най-вероятно ще установиш, че продуктивността ти е била по-висока при добър сън и имаш повече свършени задачи, отколкото в периоди с недоспиване.
Принципът ти на работа при плаващи ангажименти и несигурност относно времето е: старай се да завършваш поне по една задача от категорията „От първостепенна важност“ всеки ден. В зависимост от обстоятелствата при теб, може би ще имаш възможност и за повече от една задача, но ако това не е така, не си го налагай. Когато имаш възможност, ще увеличиш броя на изпълнените задачи. Важното на този етап е да имаш ежедневен прогрес, независимо колко малък е той.
Пожелавам ти продуктивна работа. Успех!
Автор: Силвина Фурнаджиева
Силвина помага на фрийлансъри, собственици на бизнес и хора, които имат идея за нещо свое, да планират, организират и развият проектите си от самото им начало до големия успех и да повишат личната си продуктивност и ефективност в работата. Накратко, да постигат повече с по-малко време и усилия.
Онлайн обучението „Супер продуктивност“, разработено от Силвина съвместно с бизнес коуч Зорница Стефанова, ще бъде твоят помощник в определянето на целите, които са смислени за теб, в работата и в живота, и в постигането им с минимум разход на време и усилия.
Обучението ще ти помогне да съставиш своя собствена система за управление на времето и енергията ти, базирана на твоите ценности, възможности и цели, като развие принципите от този материал и ти даде още много директно приложими идеи и тактики.
Записването за обучението е отворено за ограничен период от време, до набиране на първите 100 участници, след което нови обучаеми няма да бъдат приемани. Виж всичко за обучението и се запиши оттук с промо код svobodnapraktika, който ти дава 10% отстъпка от цената.

Тук-Там Кошер 2022 - събитие от хибриден тип
2022-09-16 | Интер Експо Център, бул. "Цариградско шосе" 147, София
Чувал си за Тук-Там Кошер, сигурна съм. Но ако до момента не си се включвал, ето няколко причини, поради които да го направиш:

Участваш в разнообразна програма с интересни лекции и полезни работилници.
Фокусираш се върху иновациите, технологиите и бизнеса.
Срещаш се с мотивиращи лектори.

Активностите са много и различни, научи повече за тях от сайта на събитието. Аз само ще ти издам, че тук можеш да срещнеш специалисти от всякакви сфери, да създадеш нови контакти и дори да попаднеш на своите бъдещи работодатели.
Някои от лекциите, които можеш да слушаш на живо или онлайн, са:

Как технологиите и устойчивото развитие се обединяват, за да е успешен един бизнес?
Каква роля има изкуството в развитието на градската среда?
Как се изгражда устойчива връзка между образование и бизнес в България?
Може ли социалната отговорност да се превърне в предимството на българския бизнес и предприемачи?

Разгледай програмата, за да си наясно какво още те очаква.
За кого е подходящо събитието

За всички, които се интересуват от иновациите, тенденциите в бизнеса, както и за хора с опит в чужбина, които искат да намерят своето ново работно място в България.

Лектори

Лекторите са специалисти в областта на технологиите, създатели на бързо развиващи се компании, експерти в областта на социалното предприемачество. Виж имената им в страницата на „Кошера“.

Участието е с такса, с предварителна регистрация.
Цената на билетите варира спрямо активностите, в които планираш да се включиш:

Семинарна програма – 60 лв.
Пълен достъп – 75 лв.
Онлайн билет – 40 лв.
Организаторите ти предоставят възможност да се включиш и в безплатни зони.

Career Show 2022 - събитие от хибриден тип
2022-09-20 - 2022-09-21 | Sofia Event Center, бул. "Черни връх" 100, София, 1407, Bulgaria
Търсиш своето ново професионално поприще, по-добра компания или по-сплотен колектив? Включи се в събитието, може би точно то ще ти помогне да смениш средата.
За да участваш, трябва да избереш работодателите, с които искаш да разговаряш и да насрочиш среща няколко дни по-рано. Ако се затрудняваш, в сайта подробно е обяснено какво трябва да направиш – стъпка по стъпка. Събитието е от хибриден тип – имаш възможност да участваш и на живо, и онлайн.
Организаторите на „Career Show“ са ти подготвили и полезни лекции. Срещат те с вдъхновяващи личности, които ти споделят своите съвети за професионален успех.
Някои от темите са:

Да излезеш от зоната на комфорт – необходимо ли е наистина и какви са стъпките, които трябва да предприемеш.
Устойчиви подходи в преследването на голямата цел – Александра Жекова споделя с теб как спортът е променил живота ѝ.
Брандът „АЗ“ – получаваш съвети за изграждане на успешна марка.

Виж програмата, за да разбереш какво още те очаква.
За кого е подходящо събитието

За хора, които търсят ново кариерно развитие.

Лектори

Лекторите са успешни специалисти в различни сфери. Сред тях са: Анна Цолова, Мадлен Алгафари, Левон Хапарцумян. Посети сайта на „Career Show“ и разбери кои са останалите експерти.

Участието е без такса, с предварителна регистрация.

Събитие на живо – „Networking - работа онлайн“
2022-10-28 18:30 - 21:00 | Eduspace, ж.к. Белите брези, бл.13, София
Майчинството е към края си, а на теб ти предстои да се върнеш към служебните си задължения скоро. Как да съчетаваш работата с отглеждането на дете? Как ще се справяш, когато малчуганът боледува? Често си задаваш тези въпроси и ти се струва, че отговорите се крият в дистанционната работа. Ако е така, включи се в събитието, за да разбереш:

какви възможности ти предлага онлайн работата;
къде да търсиш дистанционни позиции;
как да се представиш добре на интервюто за работа.

Какво още да очакваш? Експерти в различни сфери – предприемачи, HR специалисти и тийм лидери – ще направят симулация на интервю за работа, за да те подготвят достатъчно добре за това, което ти предстои.
За кого е подходящо събитието

За всички, които търсят онлайн работна позиция.

Участието е без такса, не е нужна предварителна регистрация.

Срещата е част от проекта „The World Is My Workplace“ по програма Еразъм+, а целта ѝ е да запознае младите хора с различните възможности за кариерно развитие.

Събитие на живо в Русе – „Първи стъпки в дигиталния маркетинг“
2022-11-12 10:00 - 17:00 | Startup Factory – Коуъркинг, ул. „Цар Калоян“ №10, Русе, Bulgaria
Съвсем скоро си създал първата си страница във Фейсбук и лека-полека започваш да разбираш, че необмислено публикуване на снимка, направена с телефона и набързо написан текст няма да ти донесат желаните резултати. Добре е да си наясно с основните маркетинг правила, за да можеш да достигаш по-лесно до твоята аудитория, да говориш на нейния език и така да я привличаш по-лесно към себе си.
Ако търсиш еднодневен курс, който да ти даде добра основа, включи се в обучението. От лектора научаваш:

как дигиталния маркетинг служи на твоите цели;
какви са видовете стратегии спрямо различните продукти и услуги;
как да избереш подходящите маркетинг инструменти за твоите цели;
как да се свържеш с клиентите си и да оформиш бранд идентичност;
как да измерваш и тълкуваш резултатите си.

За кого е подходящо събитието

За хора, които стартират собствен онлайн бизнес

Лектор

Д-р Христина Соколова е преподавател в Русенски университет „Ангел Кънчев“ в областта на бизнес комуникациите. Завършва специализация по дигитален маркетинг през 2020 г.

Участието е с такса, с предварителна регистрация.

Уебинар – „Как да станеш QA инженер и да започнеш работа?“
2022-11-16 19:00 - 21:00
Позицията, която заемаш, не ти обещава растеж, липсват и каквито и да е перспективи за развитие в компанията. Осъзнаваш, че моментът да се преквалифицираш е настъпил. IT сферата е интересна за теб, заради възможностите, които предлага. Ако софтуерното тестване ти се струва по-достъпна алтернатива в сравнение с програмирането, QA уебинарът ти дава основни насоки и отговаря на някои от въпросите ти. Напълно безплатен е, така че само можеш да спечелиш, ако се включиш.
Водещи са Светлин Наков и Ангел Георгиев. От тях разбираш:

какви знание и умения са ти от полза в сферата;
за кого е подходяща програмата по QA;
какви са перспективите пред теб.

Ако имаш въпроси, можеш да се включиш в Q&A сесията, за да получиш отговор.
За кого е подходящо събитието

За хора, които искат да се преориентират към софтуерното тестване.

Лектори

Светлин Наков е софтуерен инженер и основател на SoftUni – частно учебно заведение, което ежегодно дава възможност на стотици курсисти да се преквалифицират. Автор е на над 15 книги по програмиране, лектор е на стотици технологични събития и конференции.
Ангел Георгиев е технически обучител, съосновател на Знам.бе и образователен директор на професионални направления в

Участието е без такса, с предварителна регистрация.

Маркетинг в социалните мрежи - събитие на живо в Русе
2022-11-19 | Startup Factory – Коуъркинг, ул. „Цар Калоян“ №10, Русе, Bulgaria
Базовите познания по дигитален маркетинг са препоръчителни, ако планираш да развиваш собствен онлайн бизнес. Колкото и малък да е, щом менажираш всичко сам и щом се опитваш да изграждаш онлайн присъствие, добрата основа е задължителна, за да намираш точните клиенти.
Включи се в еднодневния курс „Маркетинг за социални мрежи“, за да научиш:

какви са принципите на рекламните стратегии в социалните мрежи;
как да планираш рекламите си;
кои са основите на Instagram маркетинга;
как да стартираш YouTube канал и др.

Виж програмата на уъркшопа, за да разбереш с какво още ти е от полза.
За кого е подходящо събитието

За собственици на малък бизнес, които нямат познания в сферата на дигиталния маркетинг.

Лектор

Надя Кирилова е графичен/уеб и UI/UX дизайнер. Има богат опит с Adobe приложенията. Занимава се с поддръжка на уеб страници и създаване на съдържание за дигитални интерфейси.

Събитието е с такса, с предварителна регистрация.

Career Show - Tech 2022 – онлайн семинар
2022-11-29 - 2022-11-30
Интересуваш се от информационните технологии и все по-често обмисляш да се пренасочиш към IT сферата. Накъде да се ориентираш? И как изобщо да разбереш кое направление ще е най-подходящо за теб? Включи се в ноемврийското издание на Career Show – Tech 2022. Специалисти ти разказват подробно за различните позиции и дават отговори на много от въпросите, които вероятно те вълнуват.
Семинарът се провежда в два поредни дни. Имаш възможността да участваш във всеки модул – спрямо интересите си. Част от конференцията се провежда на английски език.
Някои от темите са:

Успешен старт в QA. Какво представлява професията на практика? Какво трябва да демонстрират кандидатите по време на интервю?
Езици за програмиране и кариерни възможности. Кои са най-търсените езици на пазара? Как да използваш възможностите им?
От журналистиката към програмирането… и обратно. Късно ли е да се насочиш към IT сферата? Какви качества трябва да притежаваш?
How to grow your tech career fast? Don’t! Какво да направиш за своето професионално развитие и защо не е добра идея да бързаш по пътя нагоре?

Разгледай програмата, за да разбереш какво още да очакваш от изданието.
За кого е подходящо

За всички, които искат да се преориентират в професионално отношение.

Лектори

Специалисти в областта на информационните технологии. Виж имената им в страницата на събитието.

Участието е без такса, с предварителна регистрация.

Уебинар „Рационалният подход при вземане на правилни решения“
2022-11-30 19:00 - 21:00
Изпадал ли си в ситуация, в която всяко решение ти изглежда грешно? Колебаеш се, премисляш, правиш избор, а след това прекарваш дни наред в опити да разбереш нерационалната си постъпка. Истината е, че вземането на решения е сложен процес, а логичният избор невинаги е правилен. В случай че темата ти е интересна, включи се в уебинара. Ще ти помогне да опознаеш по-добре човешката природа.
Ако участваш, ще разбереш:

кои фактори те водят към грешни решения;
кои са еволюционните предпоставки за тяхното възникване;
как да работиш с тях.

Разглежданите примери се отнасят предимно за работния процес, но знанията можеш да приложиш във всяка сфера на живота си.
За кого е подходящо събитието

За хора, които искат да разберат как да взимат по-лесно правилни решения.

Лектор

Дамян Дешев е сериен технологичен предприемач и един от DevOps лидерите в българския офис на PokerStars.

Уебинарът е без такса, с предварителна регистрация.

„Банките и бизнесът“ – конференция от хибриден тип
2022-12-01 09:00 - 14:00 | Grand Hotel Millennium Sofia, Булевард Витоша 89, Bulgaria
Нарастващата през последните няколко месеца инфлация оказва сериозно влияние върху потреблението. Вероятно всеки собственик на бизнес си задава въпроса какво предстои през следващата година. Какви са предизвикателствата пред световната икономика? Дискусия по тези въпроси се води по време на годишната конференция на сп. „Капитал“ – „Банките и бизнесът“. От представители на банковия сектор научаваш още:

какви са тенденциите, определящи посоката на развитие на сектора през идната година;
какъв ще е ефектът на инфлацията върху лихвите по кредитите.

Събитието се провежда в хибриден формат – на живо (платен вход) и онлайн (безплатен).
Темите, които се обсъждат, са:

Очаквания и икономически прогнози за 2023.
Опитът на Хърватия към Еврозоната: предизвикателства и ключови фактори за успех.
България в Еврозоната: Планът „2024“.
Година на промени за банковия сектор.

За кого е подходящо събитието

За граждани, представители на бизнеса, юристи, експерти в областта на инвестиционните фондове и др.

Лектори

Сред лекторите са министри и представители на банковите институции.

Участието на живо е платено – 240 лв. Ако решиш да гледаш онлайн излъчването в някои от каналите на сп. „Капитал“, входът е без такса, но с предварителна регистрация.

ГОЛЯМА ETSY СРЕЩА в София
2022-12-03 18:00 - 22:00 | CARVE Indoor Ski, Board & Bar, ул. Коста Лулчев 52, София, Bulgaria
Изработваш ръчно арт изделия, предлагаш ги на родния пазар и се справяш доста добре. Обмисляш да излезеш извън пределите на страната като създадеш магазин в Etsy. Откъде да започнеш? Как да направиш добър старт и да развиеш успешен бизнес? Задаваш въпросите си в правилния момент. В началото на декември се провежда първата ГОЛЯМА ETSY СРЕЩА в София.

Целта на събитието е творци с магазини в платформата да обменят знания и да споделят опит. Ако се включиш, можеш да намериш вдъхновение, да получиш потупване по рамото или пък да ти хрумне нова интересна идея.
Освен това:

взимаш участие в предпразничен коктейл;
впускаш се в творческо предизвикателство;
и дори можеш да получиш подарък, ако ти самият донесеш.

Партньорство
Ако проявяваш интерес към съвместно сътрудничество, имай предвид, че като партньор на събитието получаваш:

място за брандиран банер;
възможност да се срещнеш с потенциални клиенти;
включване в рекламни материали на събитието и др.

Имаш нужда от повече информация? Изпрати въпросите си на мейл tonka@shehustlin.com
За кого е подходящо събитието

За творци, които имат или планират да създадат Etsy магазин.

Лектор

Водещ на събитието е Тонка, консултант в SheHustlin’. Занимава се с продажби в Etsy от повече от 12 години, а опитът ѝ позволява да помага на други творци в развитието на собствени магазини в платформата.

Входът е свободен, с предварителна регистрация.

„Уроци от провала: как не се прави креативен бранд“ - уебинар
2022-12-06 19:00 - 21:00
Стартираш собствен бизнес и, разбираемо, имаш немалки очаквания към него. Виждаш успехите на някои свои конкуренти и си сигурен, че можеш да се справиш също толкова добре. Започваш с ентусиазъм, но бързо се убеждаваш, че когато той прегори, са ти нужни търпение и постоянство.
Успешният бизнес е резултат от трудностите и неуспехите, които те съпътстват ежедневно. Вероятно има много тънкости, които, биха спестили част от главоболията ти. На помощ ти идва уебинарът „Уроци от провала“.
Включи се, за да разбереш какви са грешките на един малък онлайн бизнес – „Мазно“ и как те са помогнали на магазина да се развие. Какви са поуките на създателите му и как да преминеш по-лесно през някои препятствия? Отговори получаваш от основателите на „Мазно“ – Кристиян Стефанов и Пламен Борисов.
За кого е подходящо събитието

За собственици на бизнес, които са в началото на своето начинание.

Лектори

Кристиян Стефанов и Пламен Борисов създават „Мазно“ – сайт за забавни картички и подаръци. Всеки от тях има опит в сферата на дигиталния маркетинг. Към момента Кристиян се развива като Data Engineer, а Пламен – Front-end Developer.

Събитието е без такса, с предварителна регистрация.

„Намери призванието си“ - уъркшоп
2022-12-10 10:00 - 13:00 | ул. „Лавеле“ 11, ул. „Лавеле“ 11, София, Bulgaria
Луташ се в търсене на подходящата работа, но винаги попадаш на грешното място. Обезсърчаваш се все по-често, защото осъзнаваш колко голяма е разликата между очакванията ти и реалността. Търсиш своя смисъл, но не го намираш в позициите, които си заемал досега.
Осъзнаваш, че губиш най-ценния си ресурс – времето. И все пак не знаеш по кой път да поемеш. Възможно е обучението да ти е от полза. Дава отговори на някои твои въпроси и ти помага да осъзнаеш нуждите и потребностите си.
С помощта на лектора разбираш:

в каква среда даваш най-доброто от себе си;
кои са талантите ти;
кой професионален път би ти донесъл удовлетворение;
какво е призванието ти.

За кого е подходящо събитието

За всички, които търсят все още свето място в кариерен план.

Участието е с такса, след предварително записване на мейл emma.lecce@gmail.com.

„Marketing, Sales & Customer Support“ – онлайн събитие
2022-12-13
Маркетингът е сферата, в която искаш да се развиваш, но осъзнаваш, че без добра основа, натрупани знания и поне някакъв опит трудно ще намериш своето място в агенциите. Започни с обучението, дава ти полезни насоки и съвети. Освен това една от основните цели на „Career Show“ е да те срещне с работодатели, така че може би именно това събитие ще очертае бъдещия ти професионален път.
От специалисти в областта на маркетинга научаваш:

Какви са седемте ключови етапа в B2B продажбите – кои продажбени процеси трябва да следваш, за да развиваш успешен бизнес.
Каква е формулата на успеха – споделя ти я Ивайло Нецов – регионален мениджър за България, bg.
Как развитието на дигитален продукт развива самите нас – фокусът е върху иновативно приложение на Yettel, което става част от ежедневието на служителите на компанията.

Отвори сайта и разгледай програмата, за да разбереш темите на предстоящите лекции.
За кого е подходящо събитието?

За бъдещи маркетолози.

Лектори

Лекторите са специалисти в различни сфери на дейност. Повече за тях научаваш от сайта на „Career Show“.

Участието е без такса, с предварителна регистрация.

Практична празнична сбирка за инфлуенсъри и брандове – събитие на живо
2022-12-13 14:00 - 20:30 | Taste Place Station, ул. „Фредерик Жолио Кюри“, 1000, 1113 София, София, Bulgaria
Много бизнеси използват Инстаграм, за да се популяризират, знаеш това. Работата с инфлуенсъри ти помага да достигнеш до по-широка аудитория. Ако проявяваш интерес към този вид сътрудничество, но все още не си се възползвал от възможностите, които ти предлага мрежата, включи се в събитието.
Ела, за да разбереш:

кога да започнеш работа с инфлуенсъри;
какъв бюджет да отделиш и др.

Срещата е подходяща за теб и ако си създател на съдържание и търсиш бъдещи партньори. Включи се, за да научиш повече за сътрудничеството си с бизнеса:

как да определяш цени;
кога да работиш на бартер и кога – срещу заплащане;
как да намираш клиенти.

По време на коктейла в края на събитието създаваш нови и полезни контакти.
За кого е подходяща срещата

За инфлуенсъри и собственици на бизнес.

Участието е с такса, с предварителна регистрация.

„Копирайтинг за социалните медии - възможности и предизвикателства“ - уебинар
2022-12-14 19:00 - 21:00
Бизнесът ти се развива, но си наясно, че можеш да поработиш върху представянето си в социалните мрежи. Не успяваш да ангажираш аудиторията си. Смяташ, че има какво да подобриш, полагаш усилия, но се нуждаеш от ясна посока и по-добри идеи. Включи се в уебинара, получаваш подробна информация за текстовете, предназначени за различните социални мрежи. Лекторът споделя с теб много примери и разглежда предизвикателствата, пред които е изправен малкият бизнес в сферата на социалните медии.
Акцентът е върху:

Facebook;
LinkedIn;
Twitter;
Instagram.

За кого е подходящо събитието

За копирайтъри, собственици на бизнес и всеки, който сам управлява социалните си мрежи.

Лектор

Невена Милошева се занимава с дигитален маркетинг от над 13 години. Работила е за мултинационални компании, а в момента е фрийлансър, чийто фокус е върху копирайтинга за социални мрежи.

Уебинарът е без такса, с предварителна регистрация.

„Първи стъпки в имейл маркетинга за онлайн магазини“ - уебинар
2022-12-15 19:00 - 21:00
Кои дигитални канали използваш, за да достигаш до клиентите си? Не са малко собствениците на бизнес, които предпочитат платените реклами и пренебрегват изцяло възможностите, които имейл маркетингът дава. Клиентите са ти важни – насочи усилията си в изграждането на лоялна аудитория. Включи се в обучението, за да разбереш как да ползваш имейл маркетинга ефективно. От лектора научаваш:

каква е разликата между автоматизация и реклами;
коя платформа дава най-добри резултати;
кои са първите стъпки, които трябва да предприемеш;
грешките, които трябва да избягваш.

За кого е подходящо обучението

За всички, които все още не се възползват от възможностите на имейл маркетинга.

Лектор

Михаил Атанасов е създател на PROGS Agency – дигитална агенция, която работи предимно с чуждестранни клиенти.

Уебинарът е без такса, с предварителна регистрация.

„Как се увеличaват приходите и поръчките чрез имейл маркетинг и автоматизации?“ - уебинар
2022-12-20 19:00 - 21:00
Не всеки собственик се възползва от възможностите, които имейл маркетингът предлага. Ако и ти си от тях, включи се в уебинара. Той ще ти даде яснота по темата. Освен това лекторът се фокусира и върху автоматизираните известия, сред които:

забравена количка;
разгледан продукт или категория;
намалена цена;
поздрав за рожден ден и др.

Вземи участие в уебинара, за да научиш:

какви са видовете автоматизирани известия;
как да увеличиш средната стойност на поръчката;
как да измерваш успеха си.

За кого е подходящо събитието

За собственици на бизнес

Лектор

Смилен Смиленов е основател и изпълнителен директор на дигитална агенция IMPROVE.bg. Има опит в управлението на над 55 онлайн магазина и често е гост-лектор на събития, посветени на дигиталния маркетинг.

Участието е без такса, с предварителна регистрация.

Куиз на пътешественика vol. 13 - Коледа по света
2022-12-20 19:30 - 22:30
Ако пътешествията са част от твоя начин на живот, а предизвикателствата не те плашат, даже те мотивират да даваш най-доброто от себе си, куизът е точно за теб. Като човек, който е пообиколил не една и две държави, със сигурност си натрупал немалко знания за културата на другите нации. Ела да ги споделиш и да получиш нови.
Темата е „Коледни традиции по света“, а въпросите са разделени в 5 кръга. Ако решиш да се включиш, вземи си поне един съотборник. Във всеки отбор може да има неограничен брой участници, но за повече от 5 души се отнемат точки. Ела, за да се позабавляваш и да изпратиш годината с нови идеи за бъдещи дестинации.
За кого е подходящо събитието

За хора, които обичат пътешествията, забавленията и предизвикателствата.

Участието е платено, с предварителна регистрация.

Таксата от 10 лв. е за един отбор.

Тайните при създаването на рекламни видеа – уебинар
2023-01-12 19:00 - 21:00
Креативен човек си, а интересите ти са в сферата на видеозаснемането. Ако фокусът ти е насочен повече към създаването на реклами, включи се в уебинара, за да вникнеш в основата на този процес. От лектора научаваш:

какъв е цялостният етап на създаване на видео;
добри примери на реклами – разглеждат се в креативен и в технически аспект;
детайли относно определянето на бюджета.

Уебинарът ти е полезен и ако си собственик на бизнес, който търси идеи за създаване на рекламни кампании за социалните мрежи.
За кого е подходящо събитието

За хора с интерес в рекламата и видеозаснемането.

Лектор

Режисьор и продуцент, който е работил в рекламни компании като Saatchi & Saatchi, Ogilvy & Mather и други.

Участието е без такса, с предварителна регистрация.

Обучение от хибриден тип „Кариерно ориентиране на учениците“
2023-01-14 - 2023-01-15 | Social Innovators България, ул. Дякон Игнатий 19, етаж 2, София, Bulgaria
Как протича час на класа в училището, в което преподаваш? Активни ли са учениците, интересуват ли се от темите, които дискутирате? Без съмнение въпросът за кариерното ориентиране е сред обсъжданите, особено в по-горните класове. Ако имаш нужда от допълнителни идеи и насоки за провеждане на дискусиите по темата, събитието е подходящо за теб. Включи се, за да разбереш:

как да повиши ангажираността на учениците;
работещи активности за час на класа по темите за кариерно ориентиране и умения за успех.

Обучението е с практическа насоченост. Разделено е на две части – присъствено и неприсъствено.

Първата се провежда на живо и онлайн (в ZOOM).
Втората се състои от изпълнение на практическа задача.

Курсът се провежда в партньорство с Института за прогресивно образование.
За кого е подходящо събитието

За учители – 7-12 клас, психолози, педагогически съветници.

Лектори

Екипът на фондация „Еду Компас“. Фондацията има дългогодишен опит в сферата на кариерното ориентиране.

Участието е платено, с предварителна регистрация.

Инвестиции по време на война, инфлация и забавяща се икономика – онлайн събитие
2023-01-14 - 2023-01-15
Независимо с какво се занимаваш, актуалната финансова ситуация вероятно те интересува. Достигна ли инфлацията до своя пик и ще наблюдаваме ли спад през 2023-а година? Включи се в уебинара, за да чуеш мнението на български и чужденстранни финансисти. Те разискват въпросите за инвестициите, енергийния преход и криптовалутите. Заяви участие, за да разбереш:

предстои ли рецесия;
какви са предизвикателствата пред Европа и света;
какви са тенденции в имотния пазар;

Лекциите са общо 16, виж ги в страницата на събитието.
Обучението се провежда онлайн, в затворена Фейсбук група.
За кого е подходящо

За всички, които се интересуват от инвестиции и от настоящата финансова ситуация.

Лектори

Лекторите са български и чуждестранни експерти от финансовия сектор.

Събитието е безплатно, с предварителна регистрация.

„ESG стандарти за бизнеса“ – онлайн събитие
2023-01-17 09:30 - 12:30
Ако темата за зеления преход и ролята на бизнеса в него ти е интересна, събитието е за теб. По време на обучението се разглеждат редица въпроси, свързани с ESG изискванията и развитието на европейското законодателство в областта на устойчивото развитие. Включи се, лекторите споделят с теб:

реални примери за организация на новия бизнес модел, съответстващ на изискванията за устойчивост;
повече за регулацията на цифровите финансови услуги на европейско ниво.

Подробности за темите, разглеждани в отделните панели, научаваш от сайта на събитието.
В края на семинара имаш време да зададеш въпросите си.
За кого е подходящо обучението

За собственици на бизнес.

Лектори

Цветелина Цветанова – председател на Балкански институт за устойчиво развитие.
Гинка Христова – председател на Международен правен център – ILAC, външен affiliate преподавател към Hаrvard University

Участието е с такса, с предварителна регистрация.

Цената е без включено ДДС.

10 закона на Мърфи за фрийлансъри, епизод 3
2023-01-17 12:00 - 12:15
Обичаш ли да слушаш за грешките и провалите на другите? Признай си! Всички обичаме. Не защото сме злобни същества, а защото това е един от ефективните начини да се учим и да напредваме.
Затова и аз споделям с теб най-големите си фрийлансърски гафове в поредицата „10 закона на Мърфи за фрийлансъри“. Тя включва 10 злополучни истории от моята практика, които ти помагат да разбереш как НЕ се правят нещата и те вдъхновяват да подобриш своята свободна практика, за да привличаш повече клиенти, да работиш спокойно и по-малко, и да печелиш повече.
Ела онлайн, на 17 януари, от 12 часа, да чуеш как загубих клиент, защото му предложих безплатна услуга!

Разказвам ти за третата ми съществена грешка като начинаещ фрийлансър – да преговарям с клиент твърде емоционално.

Малко забавление и 3 извода, полезни за твоята свободна практика – това получаваш от мен в рамките на 10 минути Facebook Live.
Още 5-10 минути след това ще отговарям на въпроси.

Цъкни на линка и се присъедини събитието във Facebook, за да не пропуснеш събитието на живо или за да можеш да гледаш видео запис, когато ти е удобно. Гледай. Слушай. Питай. Покани приятели. Благодаря.
п.с. Хвърли едно око на епизод 2, в който ти разказвам какво се случи, когато имах среща с голям потенциален клиент, но секретарката му реши, че не съм подходящо облечена.

„Как да създам перфектната презентация“ – събитие в Русе
2023-01-21 | Startup Factory – Коуъркинг, ул. „Цар Калоян“ №10, Русе, Bulgaria
Canva е софтуер, който можеш да използваш за реализирането на всякакви креативни визии – от изображения към публикации за социалните мрежи до презентации. Ако работата с платформата представлява интерес за теб, включи се в обучението. Практически ориентирано е и затова е много полезно. В края на деня представяш своята презентация пред групата и получаваш обратна връзка.
От лектора научаваш още:

какво е презентационна структура и какви биват видовете презентациите;
как да подготвиш съдържанието според целите на курсиста.

За кого е подходящо събитието

За хора, които нямат опит в създаването на презентации с Canva.

Лектор

Д-р Христина Соколова е преподавател в Русенски университет „Ангел Кънчев“ в областта на бизнес комуникациите. Завършва специализация по дигитален маркетинг, което става нейна основна страст.

Участието е платено, с предварителна регистрация.

Обучение на живо – „Как да разбираме хората през техните думи, жестове, поведение“
2023-01-21 - 2023-01-22 | Интер Експо Център, бул. "Цариградско шосе" 147, София
Колко пъти ти се е случвало, когато засягаш някаква тема, да видиш как лека неувереност се прокрадва в очите на събеседника ти и да осъзнаеш, че там е слабото му място?
Ако се интересуваш от жестовете и мимиките, вероятно си наясно, че те казват много повече за вътрешния свят на човек отколкото думите. Често забелязваш блясъка в очите, кръстосаните ръце, които те карат да седиш надалеч или погледа, сведен надолу по време на разговор. Ако темата за невербалната комуникация ти е интересна, включи се в събитието.
От трима експерти – лингвист и двама криминални психолози – научаваш много повече за човешката същност отколкото най-вероятно знаеш до момента. Обучението е практически насочено и ти предлага инструменти, с които бързо да приложиш наученото.
За кого е подходящо събитието

За всички, които искат да разчитат по-лесно символите на тялото.

Участието е с такса.

BookTalks vol.24 - събитие на живо
2023-01-21 18:00 - 20:00 | PM клуб, Позитано, София, Bulgaria
Обичаш да четеш и отделяш време за това винаги щом имаш възможност. А би ли посетил събитие, в което бизнесмени и популярни личности разказват за книгите, които са ги впечатлили? Ако би, то месечното издание Book Talks е точно за теб. Включи се още тази събота. Ела, за да чуеш резюме на:

„Как да печелим приятели и да влияем на другите“ – Дейл Карнеги

Дори и да не си чел книгата, няма как да не си чувал за нея. С продадените над 30 млн. копия тя е една от най-търсените в света. Някои от въпросите, на които авторът отговаря, са:

как да накараш хората да те харесват;
как да ги спечелиш на своя страна.

Повече научаваш по време на събитието.

„Мъжете са от Марс, жените от Венера“ – д-р Джон Грей

Книгата е издадена преди почти 30 години, но е съвсем актуална и към днешна дата. С чувство за хумор авторът говори за различията между половете и посочва ключът към добрите взаимоотношения – приемането и разбирането на другия.
За кого е подходящо събитието

За всички, които обичат интересните и полезните книги.

Презентатори

Георги Янков е специалист в продажбите на недвижими имоти. Той е съосновател на Imvestia, управляващ съдружник и мениджър в агенциия за недвижими имоти Primo+.
Ивайло Кунев е автор и водещ на BookTalks. Той е бизнес треньор, създател на програми за развитие на бизнес компетентности и автор на книгите „Лидерите: забравените истории на България“ и „Stretch – цялостна програма за баланс в живота“.

Участието е платено, с предварителна регистрация.

„Работещи стратегии за създаване на съдържание в различни платформи“ – уебинар
2023-01-26 19:00 - 21:00
Всеки бизнес, онлайн или не, се нуждае от присъствие в социалните мрежи. Алгоритмите обаче се променят, потребителските потребности – също. Ето защо, ако сам обгрижваш профилите в мрежите, е важно да следиш тенденциите. Възползвай се от обучението на SoftUni и се включи, за да разбереш как да създаваш ефективни стратегии за съдържание. От лекторите научаваш още:

как да ангажираш аудиторията си;
как да измерваш ефективността от работата си.

За кого е подходящо събитието

За всички, които поддържат бизнес акаунтите в социалните мрежи.

Лектори

Любомир Цанев е копирайтър в агенция De Ondernemersschool и съдружник в AdVibe.
Аида Бурнучян има опит във видео съдържанието, рекламата и PR-а. Съосновател е на агенцията за дигитален маркетинг AdVibe.

Участието е без такса, с предварителна регистрация.

Планиране, промотиране и използване на чатбот с разговорен AI: основи и добри практики – уебинар
2023-01-26 19:00 - 21:00
Обмисляш възможността да внедриш чатбот в онлайн бизнеса си. Наясно си, че той би могъл да ти спести някои разходи, да подобри обслужването на клиентите и дори да увеличи продажбите ти. Ако искаш да научиш повече за неговите предимства и недостатъци, включи се в уебинара. Събитието е насочено към собствениците на бизнес, а чрез примери лекторът отговаря на въпросите:

как да се използва чатботът;
защо да се промотира и много други.

За кого е подходящо събитието

За всеки, който иска да използва чатбот в комуникацията с клиентите си.

Лектор

Елица Стоилова е съосновател и управител на Umni.bg – платформа за създаване и управление на чатбот с изкуствен интелект за сайт. В продължение на 20 години се е развивала в сферата на маркетинга и туризма.

Участието е без такса, с предварителна регистрация.
